ועדת הכספים, כנסת 20, פרוטוקול מספר 243, 2016-01-13 09:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בסעיף הראשון בסדר היום: קביעת סכום ההשתתפות המיוחד בהוצאות התקציב של המועצות הדתיות בהתאם לסעיף 11ב לחוק שירותי הדת היהודיים (נוסח משולב), התשל"א-1971 (אמות המידה).

משה גפני: מנכ"ל המשרד לשירותי דת, נכון?

משה גפני: זאת ההגדרה הנכונה.

משה גפני: מנכ"ל המשרד עודד פלוס בבקשה, הבמה לרשותך.

<עודד פלוס: המסגרת המשפטית או החוקית שאנחנו פועלים במסגרתה זה סעיף 11 לחוק שירותי הדת היהודיים כאשר נקבעו בשעתו אמות מידה שוויוניות לפי סעיף 11א(ב) לחוק, ומשם אנחנו מתחילים לעשות את עבודת התקציב ואת החלוקה בין הרשויות המקומיות למשרד לשירותי דת בכל מה שקשור לתקציב המועצות הדתיות.

<עודד פלוס: במצב הרגיל, לפני קביעת אמות המידה, שאנחנו הולכים לדבר עליהן עכשיו, החלוקה היא 60-40.

<עודד פלוס: המשרד לשירותי דת נושא בשיעור של 40% מתקציב המועצה הדתית ואילו הרשות המקומית שבה נמצאת המועצה הדתית נושא ב-60% הנותרים.

<עודד פלוס: לפי סעיף 11ב נקבע מה שמקובל לכנות "מנגנון של אלכסון".

<עודד פלוס: זאת אומרת, יצרו איזה דיפרנציאציה בין הרשויות המקומיות, בין המועצות הדתיות, וה-60-40 מתייחס רק לחלק אבל התנודה היא בין 25% שנושאת הרשות המקומית ועד 75% שנושאות הרשויות המקומיות הגדולות והחזקות.

<עודד פלוס: אמות המידה המגובשות על ידי צוות מקצועי מטעם המשרד שלנו שכולל את יחזקאל כהן, שהוא התקציבן.

<עודד פלוס: דב קהת, מי ששימש בשעתו כמנכ"ל משרד הפנים ומכיר את המטריה גם מהצד שלנו וגם מהצד של הרשויות המקומיות.

<עודד פלוס: רואה-חשבון ניר ענבי ממשרד יעקב זיצר מחיפה.

<עודד פלוס: רואה-חשבון מומחה, אני יכול להגיד.

<עודד פלוס: אני בא מהתחום של השלטון המקומי, עד שנהייתי מנכ"ל המשרד, 30 שנה הייתי יועץ משפטי של רשויות מקומיות, לכן הצד הזה של השולחן מאד מוכר לי.

<עודד פלוס: ניר ענבי, רואה-חשבון, מומחה בנושא של רשויות מקומיות מכיר גם את הצד הזה.

<עודד פלוס: לאחר שהם גיבשו את אותן אמות מידה וקבעו את החלוקה, הנושא הזה הגיע לדיון בצוות מקצועי שמנה אותי, כנציג המשרד לשירותי דת, את נציג משרד האוצר ואת נציגת משרד הפנים.

<עודד פלוס: אנחנו אישרנו את אמות המידה.

<עודד פלוס: למעשה, אמות המידה הן - -

משה גפני: מי היה נציג משרד האוצר?

<עודד פלוס: יובל טלר ממשרד האוצר שנמצא פה, הוא נכנס כרגע ולילי פיינטוך, נציגת משרד הפנים.

<עודד פלוס: אנחנו למעשה פעלנו בגדול למעט שינויים מינוריים ממש של שינויים מאזנים מתמטית על פי אמות המידה שאושרו בשנה שעברה, לגבי 2014.

<עודד פלוס: השינויים ממש מינוריים כדי שהמתמטיקה תסתדר - -

משה גפני: המינוריות הזאת עשתה לי השבוע טלפונים מהרבה ראשי רשויות.

משה גפני: המינורי הזה.

משה גפני: ..

<עודד פלוס: לא, לא, המינורי הוא מינורי.

<עודד פלוס: זה ממש דברים שהיו צריכים להסביר לי עשו את השינויים מ-1% ל-0.95 או מגודל רשות של 22,500 ל-23,000.

<עודד פלוס: זה מינורי.

<עודד פלוס: לאחר שאנחנו עשינו את אותה פעולה וחתמנו על הפרוטוקול, הפרוטוקול הזה הגיע לשרים, לשר הדתות, לשר האוצר וראש הממשלה, כממלא מקום שר הפנים באותו מקטע, חתם על זה גם כן.

<עודד פלוס: למעשה, יש לנו היום אמות מידה שגובשו הן מקצועית והן – נקרא לזה מיניסטריאלית.

<עודד פלוס: זה אמות המידה שאנחנו מבקשים לאשר.

<עודד פלוס: הטלפונים שאדוני היושב ראש קיבל לא מתייחסים לאמות המידה - -

משה גפני: לא, זה סתם, על מזג האוויר.

<עודד פלוס: לא מתייחסים לאמות המידה אלא מתייחסים לכל מיני רשויות מקומיות, שמשום מה רוצים שנעשה להן איזה דין שונה.

משה גפני: מה זאת אומרת "משום מה"?

משה גפני: מה עשיתם ב-2015?

<עודד פלוס: אנחנו היום ב-015.

<עודד פלוס: אז אני אעשה סדר - -

מיקי לוי: הם קיבלו כבר פעם.

משה גפני: האמת היא שאנחנו עכשיו נמצאים בחודש שבט התשע"ו, אבל לפי מה שהיו פה דיונים, שאישרנו את התקציב והכל, היום אנחנו כבר ב-2016.

משה גפני: מה עשיתם כל 2015 שלא היו אמות מידה?

<עודד פלוס: אז ככה: אנחנו עבדנו, למעשה, כמו שחוק התקציב מחייב אותנו, לפי 1 חלקי 12 של 2014.

<עודד פלוס: זאת אומרת, התקציב היחידי שעמד לרשותנו עד - -

משה גפני: ו-2014 עבד לפי מה?

<עודד פלוס: גם לפי אמות מידה.

<עודד פלוס: זאת אומרת, מה שאמרתי קודם, שעשינו שינויים מינוריים - -

משה גפני: כאילו שזה היה ב-2013.

<עודד פלוס: לא, לא.

<עודד פלוס: ב-2014.

משה גפני: לא היו שינויים מאז שאני אישרתי את אמות המידה ב-2012.

<עודד פלוס: אני מניח שלא היה.

<עודד פלוס: אני בדקתי רק את 2014.

<עודד פלוס: ראיתי שאנחנו שומרים - -

משה גפני: על אותם קריטריונים.

<שגית אפיק: על אותן אמות מידה.

משה גפני: מה שהיה אז זה לא רק קריטריונים - -

<שגית אפיק: היתה החרגה.

משה גפני: היו החרגות.

מיקי לוי: אני מכיר את החמש החרגות שהיו.

משה גפני: לא חמש, היו ארבע.

<עודד פלוס: כן, היו ארבע החרגות.

<עודד פלוס: לצורך הדיון של היום בחנתי מה היה ב-2014 מול מה שקורה עכשיו, ב-2015.

<עודד פלוס: אני רוצה לציין שלמעשה, לפי החוק, למרות - -

<דודי אריאלי: אני אוכל להתייחס בשם הרשויות המקומיות אחר כך?

משה גפני: כן.

משה גפני: אם תבקש רשות דיבור, תקבל.

משה גפני: זאת ועדה פלורליסטית שנותנת לאנשים לדבר.

משה גפני: היא מחליטה אחרי זה מה שהיא רוצה אבל היא - -

<דודי אריאלי: תודה רבה.

<עודד פלוס: אני רק רוצה לתאר במסגרת הדיון: אנחנו באמת יושבים היום ב-2016 אבל אנחנו מתייחסים כרגע ל-2015.

<עודד פלוס: לפי החוק אפשר עד 90 יום ממועד אישור התקציב.

<עודד פלוס: זאת אומרת, התקציב אושר ב-19 לנובמבר - -

משה גפני: או ה-1 בינואר.

<עודד פלוס: - - עד ה-19 בפברואר אנחנו יכולים לדון עדין ב-2015.

<שגית אפיק: או שלושה חודשים אחרי 1 בינואר, לפי המאוחר.

<שגית אפיק: ואנחנו במאוחר.

<עודד פלוס: יפה מאד, אנחנו בסדר, אנחנו בתוך המסגרת.

<עודד פלוס: כמובן שאני מניח שלא עוד הרבה זמן נתכנס לפה שוב כדי לדון על 2016.

משה גפני: לא, אבל אין לנו סדר יום כזה.

משה גפני: אנחנו מאד עסוקים.

משה גפני: יש כמה דברים שאנחנו צריכים לאשר בשבועות הקרובים, והשאלה שלי היא: למה אתם לא מביאים גם את 2016?

משה גפני: הרי התקציב שאושר הוא תקציב דו-שנתי.

<עודד פלוס: נכון, אבל למעשה אנחנו אמורים לגבש נתונים.

<עודד פלוס: אנחנו "תופרים את החליפה" על פי נתונים בזמן אמת.

<עודד פלוס: זאת אומרת, אם למשל אנחנו מדברים על גודל אוכלוסייה, אם אנחנו מדברים על דירוג סוציו-אקונומי שיכול להשתנות.

<עודד פלוס: אנחנו צריכים לתפור את החליפה, זה חליפה שלא פשוט לתפור אותה - -

משה גפני: שניה.

משה גפני: אני רוצה לדבר רגע לגבי החליפה שעליה אתה מדבר: החליפה שאותה אתה תופר, היא צריכה להיות מותאמת למה שקורה היום.

משה גפני: אתה מבקש לאשר חליפה של מה שקורה היום במצב הסוציו-אקונומי ברשויות המקומיות, גודל האוכלוסייה - -

<עודד פלוס: נתוני 2015.

משה גפני: בסדר.

<עודד פלוס: לא, זה חשוב לדייק.

משה גפני: אבל אין לך זמן.

משה גפני: אתה צריך להביא עכשיו את 2016 מכיוון שאנחנו נמצאים באותה מסגרת זמן מוגבלת.

משה גפני: אין לך - -

<עודד פלוס: אנחנו נביא, אנחנו נעמוד בלוחות הזמנים.

<עודד פלוס: אנחנו לא נחרוג ביום אחד מלוחות הזמנים אבל כרגע אני צריך לאשר את 2015, וזה חשוב לדייק, וזה מה שנמצא פה.

<עודד פלוס: המספרים שאנחנו מדברים עליהם מתייחסים ל-2015, על פי נתוני 2015.

משה גפני: אבל אני אצטרך לבדוק עכשיו אם אני מאשר את 2015, אני אצטרך לבדוק מה גודל האוכלוסייה של אילת ובאיזה מצב סוציו-אקונומי היא נמצאת.

משה גפני: אז אני לא אוכל לאשר ל-2015, בלי שנדע שאלה הנתונים.

משה גפני: איך נאשר את זה?

<עודד פלוס: אני מסביר.

משה גפני: לא, אז אם נבדוק את הרשויות המקומיות אז זה חל גם על 2016.

<עודד פלוס: חבר הכנסת גפני, אנחנו לא יכולים לקפוץ שנה.

<עודד פלוס: אנחנו צריכים לאשר את 2015 לפי נתוני 2015.

<עודד פלוס: זה שאנחנו - -

משה גפני: הנה, אנחנו קפצנו, אישרנו תקציב דו-שנתי.

<עודד פלוס: אוקי, בסדר גמור, אבל אני אמור לאשר כל שנה את התקציב הרלוונטי.

משה גפני: נגיע להצבעה, נדבר על 2016 לפני ההצבעה.

<עודד פלוס: אז זאת הרשימה.

<עודד פלוס: ואני רוצה להגיד שתי מילים לגבי הרשימה כי אני יודע שפה יש רשויות מקומיות שרוצות לעשות איזו שהיא החרגה: אני חושב שאנחנו מייצרים פה איזה מנגנון ייחודי וחשוב למה שכל הזמן מדברים עליו, של צדק חלוקתי ושל להתחשב ברשויות שיש להן פחות, והרשויות שיש להן יותר, יתרמו יותר.

<עודד פלוס: כל המנגנון הזה של האלכסון נועד לייצר את הדבר הזה, שמי שיש לו פחות, ישתתף בפחות - -

משה גפני: רגע, למה יש דיבורים?

משה גפני: המנכ"ל מדבר על משהו חדש שהם עושים עכשיו, צדק חלוקתי.

משה גפני: לא חשוב שעשינו את זה כבר ב-2012 - -

<עודד פלוס: לא אמרתי שאני מחדש, אבל אמרתי שאנחנו הולכים באותו תוואי שאתם יזמתם בשעתו.

<עודד פלוס: אני לא מחדש.

<עודד פלוס: אני הולך באותו מסלול, משתדל לעמוד באותו מסלול, כפי שאמרתי: יחסית ל-2014 הם מינוריים.

<עודד פלוס: אנחנו רוצים ללכת באותו מסלול, ואנחנו חושבים שמי שיש לו יותר, צריך להשתתף יותר בתקציב המועצה הדתית.

<עודד פלוס: היו באמת רשויות מקומיות שבאו בשנה שעברה, ולפחות לפי מה שאני יודע, בעילה של "צוק איתן" ואמרו: אנחנו רוצים החרגה.

<עודד פלוס: מדובר על אשקלון, מדובר על באר-שבע, דובר על אשדוד ועל אילת.

<עודד פלוס: ארבע רשויות מקומיות שטענו שלמרות שהם אמורים לשלם 75%, הם רוצים לשלם רק 60%.

<עודד פלוס: מה זה אומר?

משה גפני: מה הם קיבלו ב-2014?

<עודד פלוס: ב-2014 הפעילו את ההחרגה לגביהם.

משה גפני: ומה הם עשו ב-2015?

<עודד פלוס: ב-2015 הם היו אמורים – עוד פעם - -

משה גפני: לא, מה היה בפועל?

<עודד פלוס: הם ידעו, לפחות לטעמנו, שהם נמצאים בהחרגה, וההחרגה כשמה כן היא.

<עודד פלוס: זה לא אומר שיש לך הסדר עכשיו לאורך ימים אלא כל שנה הנושא הזה נבחן.

<עודד פלוס: אנחנו מבקשים שהשנה הם יחזרו לתלם, הם יחזרו לאותה נקודה ששם הם ראויים להיות, יחד עם כל הרשויות החזקות - -

משה גפני: זה קצת בעיה.

<שגית אפיק: לא, אבל הם היו 1 ל-12 ל-2014 בפועל.

משה גפני: יש בזה קצת בעיה מכיוון שאנחנו מדברים עכשיו על שנה שחלפה כבר.

משה גפני: אתם אישרתם להם ב-2014, הכנסת אישרה ב-2014 שהם ישלמו לפי 60-40.

<עודד פלוס: זה המנגנון החוקי.

<עודד פלוס: לא אתם אפשרתם ולא אנחנו אפשרנו.

<עודד פלוס: זה המנגנון החוקי.

<עודד פלוס: כמו שמשרדי הממשלה עבדו - -

משה גפני: רגע, שניה.

משה גפני: לפי ההחלטה שהיתה ב-2014, היתה החרגה על שיעור השתתפות לגבי רשויות מקומיות במחוז צפון ומחוז דרום – ב - - - החברתי-כלכלי 5 ומטה.

משה גפני: שיעור ההשתתפות לא יעלה על 60%.

משה גפני: היתה החרגה בהחלטה.

<עודד פלוס: שממנה נהנו ארבע רשויות מקומיות.

משה גפני: ארבע רשויות.

משה גפני: ארבעת הרשויות האלה, במהלך ינואר-דצמבר 2015, אני לא יודע מה שהם עשו, אני רק מתאר לעצמי שהם נתנו או השתתפו בשיעור של 60%.

משה גפני: אתה מבקש מאתנו עכשיו שאנחנו נחליט שהם יתנו 75% אחרי שבמהלך כל השנה הם נתנו 60%.

משה גפני: זו הבקשה.

<עודד פלוס: אבל ככה מתנהל כל תקציב – חבר הכנסת גפני, אני יודע מה אני מבקש.

משה גפני: אדוני המנכ"ל.

<עודד פלוס: נכון שזה אני מבקש - -

משה גפני: אתה יודע מה שאתה מבקש, ואני רוצה להבין בגלל שאני צריך להצביע.

משה גפני: אז אני שואל אותך האם מה שאתה מבקש זה שאנחנו נחליט עכשיו, מינואר 2015, להגדיל את ההשתתפות שלהם מ-60% ל-75%?

מיקי לוי: עוד 15% לשנת - -

משה גפני: האם זאת הבקשה?

<עודד פלוס: אני אסביר: נכון שפרקטית זאת הבקשה אבל עם כל הכבוד, ברגע שבן אדם מוחרג והוא יודע שיש סיכוי שבשנה הבאה הוא לא יוחרג, הוא צריך לבד להתנהל.

<עודד פלוס: כל ההתנהלות, גם התקציבים שלנו, גם אנחנו עבדנו בשנת 2015 על פי 2014.

<עודד פלוס: ואז באנו לפה, והכנסת אישר תקציב חדש והיינו צריכים לעשות את כל ההתאמות לתקציב החדש.

<עודד פלוס: ושהתקציב החדש, אנחנו ידענו עליו ב-19 בנובמבר.

משה גפני: בסדר, אבל זאת הבקשה.

<עודד פלוס: נכון.

משה גפני: אני מכבד את הבקשה.

<עודד פלוס: אני חושב שהבקשה הזאת הגיונית, הבקשה הזאת נכונה.

<עודד פלוס: אם ידברו, אז יש לי תשובות גם לכל רשות ורשות.

משה גפני: רגע.

משה גפני: בבקשה, רשויות מקומיות.

<יחזקאל כהן: אני מנהל אגף בכיר תקצוב ותכנון במשרד לשירותי דת.

<יחזקאל כהן: כמה הבהרות לגבי הנושא הזה: בגדול, סדר הדברים הוא שאנחנו בונים את תקציב המועצות הדתיות, 100% תקציב לכל מועצה ומועצה לפי ה"דיפולט".

<יחזקאל כהן: זה החלטת הממשלה גם שעוסקת בנושא שיטת בניית תקציב למועצות הדתיות.

<יחזקאל כהן: ורק לאחר מכן, אחרי שיש לנו 100% לכל מועצה ומועצה, יש את הנושא של הדיפרנציאליות בין המועצות, מי משתתף ביותר ומי משתתף בפחות, כשבסך הכל אנחנו צריכים לשמור על יחס של 60-40.

<יחזקאל כהן: זה מה שאומר הסעיף בחוק, וכך אנחנו נוהגים.

אלעזר שטרן: סליחה רגע.

אלעזר שטרן: הנושא של הכנסות המועצות הדתיות, איפה זה נכנס?

<יחזקאל כהן: זה לא נכנס בהחלטת ממשלה לגבי קביעת סכומי ההשתתפות בין הרשות - -

אלעזר שטרן: למה?

<יחזקאל כהן: כי זה למשהו אחר.

אלעזר שטרן: תסביר לי.

<קריאה: - - -

משה גפני: שניה.

משה גפני: פה משיבים על פי אישור היושב ראש.

משה גפני: אני גם הייתי מודע לזה.

משה גפני: יש למשל רשויות מקומיות שחברות קדישא הן חלק מהמועצה הדתית, הן לא גוף נפרד, וההכנסות שלהן נכנסות למועצה הדתית.

משה גפני: אני מתאר לעצמי - -

אלעזר שטרן: לדוגמה - - -

משה גפני: בסדר, אני מבין למה אתה מכוון אבל נניח רגע - -

אלעזר שטרן: לא מכוון.

אלעזר שטרן: גם כשרויות אותו דבר.

משה גפני: בסדר.

משה גפני: אנחנו מדברים על משהו אחר לגמרי.

משה גפני: אנחנו לא מדברים על השתתפות המועצה הדתית.

משה גפני: אנחנו מדברים על השתתפות של שני גופים שלטוניים: האחד זה - -

אלעזר שטרן: אני יודע.

אלעזר שטרן: אני שואל למה בקריטריונים של ההשתתפות של הגופים השלטוניים, המדינה והרשות, שעל פניו בזה אנחנו מדברים ואת זה, אדוני היושב ראש - אתה יודע שאני מבין קצת.

אלעזר שטרן: אז את זה אני שואל.

משה גפני: יש דברים שהיה עדיף שהיית מבין פחות אבל יש דברים שחשוב שאתה מבין.

מיקי לוי: כל פעם שאנחנו לא מבינים אנחנו מביאים - - -

אלעזר שטרן: גם הוא.

אלעזר שטרן: אנחנו הסכמנו שלא נדבר על העיר שלו.

משה גפני: השאלה שלך ברורה, המנכ"ל ישיב עליה בהמשך.

אלעזר שטרן: למה התייחסת ישר למוות ולא לחיים, לכשרות וכולי.

אלעזר שטרן: למה דווקא הלכת לחברת קדישא - -

משה גפני: ראשי רשויות מדברים על זה.

משה גפני: אני חשבתי שדיברו גם אתך.

אלעזר שטרן: לא.

משה גפני: בסדר, המנכ"ל ישיב בהמשך.

אלעזר שטרן: לא, בכוונה אני שואל: כשהמדינה עושה חשבון או קובעת קריטריונים, בסדר?

אלעזר שטרן: יש אחד שיש לו 30 בתי מלון ויש אחד שאפס או מסעדות, לא משנה מה שיש תעודת כשרות או שאין.

אלעזר שטרן: זה כסף שהמדינה נתנה לו כוח לתת את זה.

משה גפני: תשיב.

משה גפני: אני יודע מה להשיב אבל אני לא עובד משרד הדתות.

משה גפני: שאלה טובה.

משה גפני: תענה.

משה גפני: אני אסביר לך את השאלה.

משה גפני: תשיב.

<יחזקאל כהן: אני אומר שוב: החלטת הממשלה - -

משה גפני: לא, לא, הוא לא דיבר על החלטת הממשלה עכשיו.

משה גפני: הוא שאל שאלה.

משה גפני: יש תקציב למועצה הדתית בעין כמונים.

משה גפני: 60% מתוך זה נותנת הרשות המקומית, 40% נותן משרד הדתות.

משה גפני: שואל חבר הכנסת אלעזר שטרן: ה-100,000 שקל האלה, שעליהם אנחנו מדברים, בתקציב הזה, בניגוד לשכנה של עין כמונים, יש להם הכנסות גבוהות מכשרות, מחברות קדישא, מכל מיני נושאים אחרים שיש בה אגרות והם מרוויחים מזה הרבה כסף.

משה גפני: למה לא לוקחים את זה בחשבון באמות המידה?

משה גפני: זאת השאלה.

משה גפני: נכון, אלעזר?

אלעזר שטרן: נכון.

אלעזר שטרן: אני פעם ראשונה רואה תקציב שיש בו הכנסות שהן לא נספרות כאילו.

משה גפני: לא, תשיב.

משה גפני: אם אתה מתקשה בתשובה אז אני אעזור לך.

<יחזקאל כהן: היות ואני מאשר את תקציבי המועצות הדתיות, אני אסביר גם את זה.

<יחזקאל כהן: קודם כל, לגבי החלטת הממשלה - ברור שהיא חלה רק על התקציב המוסדי, הרשות והמדינה.

<יחזקאל כהן: לגבי ההכנסות העצמיות – ההכנסות העצמיות של כל מועצה דתית, מה היא יכולה לגבות עבור כשרות, נישואין וכן הלאה, מפורסם בתקנות.

<יחזקאל כהן: סך ההכנסות העצמיות הוא לא סכום כזה גדול כמו שחושב אולי חבר הכנסת שטרן אבל יש - -

משה גפני: לוקחים את זה בחשבון?

משה גפני: זאת השאלה.

<יחזקאל כהן: לוקחים את זה בחשבון - -

משה גפני: איפה זה נלקח בחשבון?

<יחזקאל כהן: כשאנחנו עושים את אישור התקציב הפרטני לכל מועצה ומועצה, אנחנו מביאים בחשבון גם את זה אבל זה לא משפיע על התקציב המוסדי.

אלעזר שטרן: זה ועדת כספים.

אלעזר שטרן: אתה ראית פה את המספרים?

אלעזר שטרן: פה כתוב בסוף שבעה שקלים, פה כתוב שישה שקלים, פה כתוב שלושה שקלים.

אלעזר שטרן: מה זה נקרא "מביאים בחשבון"?

משה גפני: אלעזר, זה התשובה.

משה גפני: אני רוצה להסביר מנקודת ראותי, כיושב ראש הוועדה, מה המשמעות של העניין: יש תקציב למועצה הדתית.

משה גפני: התקציב של המועצה הדתית לוקח בחשבון את ההכנסות העצמיות.

משה גפני: יש מקומות שההכנסות העצמיות גבוהות יותר ויש מקמות שהן נמוכות יותר.

משה גפני: לפי זה לוקחים את התקציב, זה מה שהוא אומר.

משה גפני: קובעים תקציב פרטני למועצה הדתית במקום מסוים, לוקחים בחשבון מה גובה ההכנסות של המועצה הדתית הזאת.

משה גפני: יש מקומות שבהם ההכנסות גבוהות יותר.

משה גפני: אחרי שקובעים את התקציב של המועצה הדתית, שזה סכום שנלקח בחשבון גם מההכנסות העצמיות, מי משתתף בתקציב הזה.

משה גפני: על זה אנחנו דנים.

משה גפני: אנחנו לא דנים על התקציב הפרטני של המועצה הדתית אלא דנים על החלוקה בין המדינה, במשרד הדתות במקרה הזה, לבין הרשות המקומית.

משה גפני: זהו.

משה גפני: אבל התקציב עצמו, אתה צודק.

משה גפני: הוא צריך לקחת בחשבון האם יש למועצה הדתית הזאת הכנסות עצמיות גבוהות.

משה גפני: תקציב ההשתתפות של הרשויות השלטוניות נמוך יותר.

משה גפני: אל תקשה סתם.

משה גפני: יש בעיות יותר קשות.

משה גפני: זה המצב.

משה גפני: את התקציב עצמו, של המועצות המקומיות, אנחנו יכולים לדון בהן אבל זה לא החוק הזה.

משה גפני: כן, בבקשה.

<יחזקאל כהן: אני רוצה להוסיף עוד משפט אחד:

<יחזקאל כהן: בגלל שאנחנו צריכים בבניית התקציב לפי החלטת הממשלה להתייחס להרבה מאד פרמטרים שהם נתון מבחינתנו – למשל, המדד לצרכי הדת בכל רשות, שזה נקבע לפי מספר תלמידים ממשרד החינוך ולגבי פנסיה, שזה גם כן נתון מבחינתנו.

<יחזקאל כהן: זה משהו שאנחנו לוקחים אותו מנתונים מבוקרים של דוחות כספים, וכל הדברים האלה משפיעים על התקציב.

<יחזקאל כהן: לכן, לא דומה תקציב של שנה אחת לתקציב שנה קודמת, ולכן אנחנו באמת נדרשים לבנות כל פעם מחדש את כל ה-100% מחדש.

<יחזקאל כהן: לכן, זו הסיבה שלא באנו לפה עם שני התקציבים ביחד.

<יחזקאל כהן: התקציב של 2016 כרגע בבנייה, ונצטרך לדון עליו מחדש.

משה גפני: אבל אמות המידה צריכות להיות שוות.

משה גפני: בסדר, נדבר על זה.

<עודד פלוס: יהיו פחות או יותר.

<עודד פלוס: ברגע שאתה מיישם אותן - - -

משה גפני: רבותי, הבנתי.

משה גפני: תודה רבה.

משה גפני: השלטון המקומי, בבקשה.

<דודי אריאלי: אני ראש מועצת טבעון.

משה גפני: ואתה מייצג את השלטון המקומי בעניין?

משה גפני: בגלל שאני קיבלתי מכתב מפורום ה-15.

<דודי אריאלי: מפורום ה-15 נמצא כאן המנכ"ל איתן אטיה.

משה גפני: אתם אומרים את אותו דבר שניכם?

<חדוה יחזקאלי: - - -

<קריאה: גם מאשקלון.

משה גפני: כן, עכשיו מתחיל הדיון הפרטני.

<דודי אריאלי: אני לא אדבר - -

משה גפני: בסדר, אין לי טענות.

משה גפני: פה מותר לדבר מה שרוצים.

משה גפני: בבקשה.

<דודי אריאלי: הרשויות המקומיות בישראל מחויבות לאשר את תקציביהן במליאת המועצה עד 31 לדצמבר בשנה קלנדרית.

<דודי אריאלי: זאת אומרת, שמה שעושה המשרד לשירותי דת כרגע, בינואר 2016, היה עליו לעשות את זה בנובמבר או באוקטובר או בדצמבר בשנת 2014.

<דודי אריאלי: הוא היה צריך להביא את המכתב שהוא שלח כרגע ומשום מה, ואת זה אני אומר למנכ"ל: אם אדוני רוצה לייצר איזה שהוא שינוי מבורך אז הוא צריך להתחיל לכבד את החוק ואת העובדה שהרשויות המקומיות צריכות את הוודאות שלהן עד ה-31 - -

משה גפני: הם לא עשו את זה בסוף 2014.

<דודי אריאלי: הם לא עושים את זה שנים.

משה גפני: לא, אם אפשר, לא לדבר איתי היסטוריה.

משה גפני: זה מונח לפנינו ואתה טוען שהם היו צריכים לעשות את זה בסוף 2014.

משה גפני: זה לא נעשה?

<דודי אריאלי: בוודאי שלא.

<דודי אריאלי: לא.

משה גפני: לכן החלפנו את הממשלה.

<חדוה יחזקאלי: אבל אתם בהתנהלות הזאת דואגים שגם ראשי העיר יתחלפו - -

משה גפני: מי הדוברת?

<חדוה יחזקאלי: אני סגנית ראש עיריית חדרה, ואני קשורה לפורום של ה-15.

משה גפני: בסדר, אני אאפשר לך אם תבקשי.

<חדוה יחזקאלי: בלי ספק.

<דודי אריאלי: כדי להבין עד כמה זה חמור מבחינת מנהל תקין - -

משה גפני: אבל מה אתה רוצה שנעשה עכשיו?

משה גפני: לא לאשר?

<דודי אריאלי: באתי מרחוק לדבר.

<דודי אריאלי: אדוני ייתן לי שתיים, שלוש דקות, אני אגיד את הדברים.

משה גפני: בבקשה, הבמה לרשותך.

<דודי אריאלי: תודה.

<דודי אריאלי: קודם כל, תמיד יש מה לעשות ואפשר לדחות את הבקשה שלהם ולתת להם לשבור את הראש איך להתמודד עם זה, אבל קודם כל צריך להבין את התהליך מכמה זוויות, ואני רוצה לפרט את הזוויות: צריך להבין שלאשר את בקשתם, זה עלול לגרום לרשויות מקומיות לסיים בגירעון את הביצוע של שנת 2015, ולסבך אותן עם ביקורות של משרד הפנים, וזה לא ראוי וזה לא נכון.

אלעזר שטרן: לא, עכשיו הם יכולים לסדר את זה משלשום.

אלעזר שטרן: יסדרו את זה.

אלעזר שטרן: המועצות הדתיות, יש להן קשרים טובים עם משרד הפנים, הם יסדרו את זה.

אלעזר שטרן: כל ה"מסחרה" הזאת, נו.

משה גפני: אלעזר, בא נעשה את הדיון מכובד.

משה גפני: אני עכשיו נפלתי לעניין הזה.

משה גפני: אני לא הייתי יו"ר ועדת הכספים בשנה שעברה, ואני גם אל הייתי בשלטון.

משה גפני: מי שהיה בשלטון, שידבר בטון מינורי יותר.

אלעזר שטרן: אני גם לא הייתי.

משה גפני: היית מחובר.

משה גפני: בבקשה.

משה גפני: רק שתדע שיש הומור של ועדת הכספים, תתעלם מזה.

משה גפני: זה רק שיהיה נחמד.

<קריאה: שיקל עלינו לבלוע את הגלולה.

משה גפני: בבקשה.

<דודי אריאלי: קודם כל צריך להבין שיש פה היבט מאד מאד קשה של מנהל תקין, וצריך לעמוד עליו.

<דודי אריאלי: לא צריך לגרום לרשויות להיות בגירעון בגלל התנהלות קלוקלת של משרד ממשלתי כזה או אחר.

<דודי אריאלי: דבר שני שאני רוצה לגעת בו ברשותך, אדוני, זה אמות המידה שפעם אחר פעם מתייחסים לסוגיה של המשתנה הסוציו-אקונומי, וצריך להבין: מצבה הכלכלי של הרשות המקומית הוא לא כמצבם הכלכלי בהכרח של התושבים, וצריך להבין שיש משהו מאד לא הוגן בלבנות, וכל משרדי הממשלה עושים את זה ואני אומר את זה לאדוני ולחברי הכנסת כי להם יש יכולת השפעה.

<דודי אריאלי: יש עכשיו מסגרות שמתחילות כן לנסות ולחפש בניית משתנים הגונים ונכונים יותר.

<דודי אריאלי: אגב, הדוגמה הקלאסית היא נשר, שהיא סוציו 5 או 6 לעומת כפר ורדים 8,9, ולא מצבה הכלכלי של זו כמצבה הכלכלי של זו.

<דודי אריאלי: אז גם בצד של הבנייה של אמות המידה, לא ראוי, לא נכון ולדעתי לא מספיק יסודי.

משה גפני: תודה, אני מודה לך.

<דודי אריאלי: אני רוצה עוד משפט אחד, אדוני, אבל בבקשה, אני רוצה את תשומת לב – אתה מאד ותיק אבל חברי הכנסת, אני רוצה שתבינו.

<דודי אריאלי: אני רוצה להגיד משהו שפחות נאמר כאן.

<דודי אריאלי: ומה שאני רוצה להגיד זה משהו יותר בראיה האסטרטגית החזונית: תראו, יש בישראל 257 רשויות מקומיות.

<דודי אריאלי: רק 24 מתוכן הן רשויות איתנות ועומדות בקריטריונים של חוק רשויות איתנות.

<דודי אריאלי: יש כאן מצב בלתי נסבל, לא מקובל בעולם המערבי ובטח לא ב-OECD, שאנחנו כל כך מתגאים שאנחנו שייכים לשם.

<דודי אריאלי: רמת האיתנות הכלכלית נמוכה בצורה יוצאת דופן.

<דודי אריאלי: למה זה קורה, אדוני היושב ראש?

<דודי אריאלי: משום שההתייחסות להכנסות עצמיות של הרשויות המקומיות, קרי הארנונה, היא התייחסות למחלבה שניתן לבוא ולחלוב אותה, ולקחת ממנה כמה שרוצים לטובת מימון שירותים ממלכתיים.

<דודי אריאלי: היום קרוב בין 15% ל-25% מההכנסות העצמיות של הרשויות המקומיות מממנות את הדת, את החינוך ואת הרווחה.

<דודי אריאלי: כל זמן שהנושא הזה לא ייפסק, אתם תמשיכו לראות אותנו כמו קבצנים שבאים לחזר על הפתחים שלכם.

<דודי אריאלי: ואם תרצו לייצר איזה ראייה אסטרטגית חזונית של איך המדינה מממנת את הדת במלואה ומותירה לנו אפשרות גם לעבוד בתוך הרשויות שלנו - -

משה גפני: תודה.

<דודי אריאלי: עוד משפט אדוני, תן לי לסיים.

<דודי אריאלי: - - המדינה מקבלת מתושבי ישראל סכומים אדירים של מע"מ ומס הכנסה ועשרות מיסי מדינה אחרים.

<דודי אריאלי: קחו את המיסים האלה, תניחו לארנונה בשקט ותנו לנו לשרת את התושבים שלנו, והפתרון לכל מה שמוצג פה זה שיהיה 100% מימון של שירותי דת.

<דודי אריאלי: שירותי דת זה לא שירותים מוניציפאליים.

משה גפני: תודה רבה, אני מודה לך.

משה גפני: אני רוצה להעיר, כדי שלא יישאר דבר כזה באוויר: 1.

משה גפני: החוק מאפשר, זה קשה לי להגן על הממשלה הקודמת אבל אני מוכרח לעשות את זה כי החוק שאני העברתי ב-2011 מאפשר שלושה חודשים לאחר אישור התקציב להביא את אמות המידה.

משה גפני: ולכן, מכיוון שלא היה תקציב בסוף 2014, החוק מאפשר להם להביא את זה רק היום.

משה גפני: יכול להיות שצריך לתקן את זה.

משה גפני: אף אחד לא לקח בחשבון שתקציב מדינה יאושר ב-19 בנובמבר.

משה גפני: לא היה תקדים כזה מאז הצהרת בלפור.

משה גפני: הצהרת בלפור???

משה גפני: לא היה דבר כזה.

<קריאה: דיברת על הומור.

<קריאה: זה בסדר.

משה גפני: כן, אבל לא היה תקציב כזה, וזו הרצינות שבעניין.

אלעזר שטרן: אין לו מקצועות ליבה, אז הוא לא יודע בלפור.

משה גפני: ניהול לא תקין – הניהול הוא תקין וזאת המציאות.

משה גפני: הממשלה הקודמת כשלה בדברים אחרים אבל לא בזה, כי לא היה תקציב.

משה גפני: זה דבר אחד.

משה גפני: דבר שני – לגבי העניין של הדיון על שירותי הדת:

משה גפני: ב-2011 נדמה לי או ב-2012, כשהגיע לכאן הדיון הראשון, ואפשר לראות את זה בפרוטוקול – כשהגיע הדיון הראשון על אמות המידה בשירותי הדת, אני דרשתי ממשרד האוצר – אני חושב שהוא כבר לא עובד במשרד האוצר, הם התחייבו לי על זה, שזה יהיה על כל השירותים.

משה גפני: אני לא רוצה לבודד את שירותי הדת.

משה גפני: אתה, רשות מקומית, נותן שירותי חינוך, תחבורה, רווחה, דת, אתה נותן את השירותים האלה מכיוון שאתה משתתף בתקציב של המועצה הדתית, אתה משתתף כאשר משרד התחבורה עושה כיכר בעיר שלך - -

<דודי אריאלי: למה אנחנו צריכים להשתתף?

<דודי אריאלי: זה נכפה עלינו.

משה גפני: אתה לא יכול לקרוא קריאות ביניים אלא אם כן אתה עובר פריימריז או אתה נמצא במפלגות שראש הממשלה מחליט שאתה חבר כנסת או שאתה עובר מועצת גדולי התורה.

משה גפני: תחליט מה יותר קל.

<דודי אריאלי: סליחה.

משה גפני: - - אז זה הדבר - -

אלעזר שטרן: אם יש לך פריימריז, אתה חייב לצעוק יותר.

משה גפני: - - היתה התחייבות של משרד האוצר שזה יהיה רק על שירותי הדת פעם אחת, ולאחר מכן זה יחול על כולם.

משה גפני: עד היום זה לא נעשה.

משה גפני: אני מסכים לחלוטין, אני לא אוהב את הבידוד הזה של שירותי הדת.

משה גפני: פתאום מתחילים לדון אם זה כן שירותים מוניציפאליים או לא.

משה גפני: אני גם הייתי ברשות מקומית.

משה גפני: כשמישהו נפטר וצריך לא עלינו לקבור אותו, ראש הרשות עומד בחזית.

משה גפני: אם זה לא שירותים מוניציפאליים, מה זה?

משה גפני: בסדר, אפשר לבודד את זה ואז לדבר על שירותי דת, זה מקבל קונוטציות מאד מעניינות.

<דודי אריאלי: התקיימו גם דיונים אסטרטגיים חזוניים, לא רק לעבור את היום.

משה גפני: עברת פריימריז?

משה גפני: ואז אני מסכים לחלוטין מכיוון שאני עכשיו נמצא בתחילת הקדנציה מבחינתי.

משה גפני: אני מקבל את העמדה הזאת שצריך לדון על הנושא הזה.

משה גפני: אסור לבודד את שירותי הדת או לבודד משהו אחד.

משה גפני: אני יודע שיש רשויות, שראשי הרשויות מדברים אתי, שאין לו אפילו את ה-10% להשתתף בבניית כיכר, שאצלו זה מניעת תאונות דרכים.

משה גפני: הוא נשאר בלי תקציב בכלל ומעבירים את זה לרשות חזקה.

משה גפני: אז אני מסכים עם הדברים אבל זה נעשה על פי החוק ואנחנו צריכים לדבר על העניין הזה.

משה גפני: אלעזר, קצר.

אלעזר שטרן: אני צריך לצאת, באמת קצר.

אלעזר שטרן: 1.

אלעזר שטרן: למה זה רק על מועצות אזוריות?

אלעזר שטרן: הקריטריונים, אני מבין, בתוך הנייר של המנכ"ל, הם רק לגבי מועצות דתיות שאינן אזוריות.

אלעזר שטרן: נכון?

<עודד פלוס: כי התקציב של המועצות האזוריות הוא אחר.

<עודד פלוס: לפי החלטת הממשלה מפרישים אותו, זה 8.5%.

<עודד פלוס: יש להן הגדרה שונה.

<עודד פלוס: יש את ה - - -, יש את הנורמטיבי.

<עודד פלוס: כל התקצוב של המועצה הדתית האזורית הוא אחר לגמרי.

אלעזר שטרן: אוקי.

אלעזר שטרן: הדבר השני, אני רוצה להצטרף למה שאמר היושב ראש, אפילו ללכת על זה קצת קדימה: למה בסוף אם ראש העיר צריך לעמוד בסוף כשיש לוויה, למה שזה לא יהיה מחלקה אצלו?

משה גפני: לא, זה דיון אחר.

אלעזר שטרן: אני יודע, אבל למה שכל העניין הזה - באמת, בשביל שהדת לא תהיה "מסחרה".

אלעזר שטרן: שתהיה מחלקה בתוך הרשות, הוא צריך לתת שירותים - -

משה גפני: חבר הכנסת אלעזר שטרן, אם הייתי יודע שאתה הולך להגיד את זה, לא הייתי נותן לך רשות דיבור.

נורית קורן: אתה לא צריך פריימריז.

משה גפני: החיים מסובכים גם בלי זה.

משה גפני: אלעזר תודה.

משה גפני: אטיה מפורום ה-15, בבקשה.

משה גפני: אני רק מבקש, אנחנו מכירים את הדברים, תגיד מה אתה רוצה שנעשה.

<איתן אטיה: אני מנכ"ל פורום ה-15.

<איתן אטיה: אני לא נכנס לדיון העקרוני.

<איתן אטיה: שלוש הערות קצרות: 1.

<איתן אטיה: אנחנו חשבנו שדי בקולגיאליות השלטונית, בחברות השלטונית, שרשות שלטונית אחת כמו משרד הדתות, לפני שהיא מגישה כזה דבר, תשב ותדבר אתנו על זה, תלבן את זה, ואז כמובן היא יכולה להגיש בדרך היא רוצה לכנסת את מה שהיא רוצה.

<איתן אטיה: זה לא נעשה.

<איתן אטיה: אגב, זה נעשה בשנת 2011 ומאז זה לא נעשה, בטח לא מולנו.

<איתן אטיה: אז אני מאד אשמח אם הוועדה תנחה את משרד הדתות להבא, לפני שמגישים, קודם כל לשבת אתנו לשיחה.

<איתן אטיה: אפשר לשבת לשיחה של שעה וללבן את הדברים.

<איתן אטיה: לאחר מכן, ניתן להגיש את זה לכנסת.

<איתן אטיה: אני חושב שזה משהו מאד בסיסי.

משה גפני: "אתנו", מי זה?

<עודד פלוס: פורום ה-15.

משה גפני: "אתנו" מי זה?

<איתן אטיה: "אתנו" זה עם פורום ה-15 - -

משה גפני: ואם יושבים עם מרכז השלטון המקומי, זה לא בסדר?

<חדוה יחזקאלי: זה בסדר גמור.

<איתן אטיה: מרכז השלטון המקומי ופורום ה-15 – צריך לשבת עם שני הגופים הללו.

משה גפני: לא, מרכז השלטון המקומי הוא גוף - -

<איתן אטיה: צריך לשבת עם שני הגופים האלה ופגישה של שעה יכולה להספיק.

<איתן אטיה: 2.

<איתן אטיה: מה שמבקש היום משרד הדתות זה בעצם להטיל הוצאה רטרואקטיבית על אותן רשויות.

<איתן אטיה: אני מדבר בעיקר על הרשויות האלה, בדרגה סוציואקונומית 5, שנחשבות באיזה שהוא אופן מוזר כזה כרשויות חזקות.

<איתן אטיה: אלה שהוחרגו בכל הפעמים הקודמות - -

משה גפני: אתה מדבר על אלה שהוחרגו בשנים קודמות.

<איתן אטיה: - - הוחרגו בכל השנים הקודמות.

<איתן אטיה: להטיל את זה היום זה פשוט להטיל עליהן הוצאה רטרואקטיבית וזה בלתי אפשרי.

משה גפני: הבנו.

<איתן אטיה: דבר שלישי – אני רוצה להזכיר שבכל השנים הקודמות, אדוני היושב ראש, בפעמים שהוא היה יושב ראש הוועדה, גם ב-2012 וגם ב-2011 אמרת וחזרת והדגשת, וזה רשום בפרוטוקולים השונים, שאתה מבקש מהמשרד לבחון לא רק את ארבע הרשויות האלה אלא לבחון בכלל את כל הרשויות הגדולות שהן דרגה סוציואקונומית 5, ואפילו דיברת על 6-8 לעשות בחינה.

<איתן אטיה: אז אני חושב שיש פה הזדמנות טובה - -

משה גפני: מאה אחוז.

<איתן אטיה: - - ולקראת 2016 לשחרר לא רק את הארבע רשויות האלה אלא גם הרשויות האחרות שהן דרגה 5.

משה גפני: טוב.

משה גפני: תודה רבה.

משה גפני: אשקלון, שם ותפקיד.

<שבתאי צור: אני המשנה לראש העיר אשקלון ויושב ראש מועצת העיר.

<שבתאי צור: קודם כל, אדוני היושב ראש, אתה הכי ותיק פה כיושב ראש ועדת הכספים, ויש לך ניסיון רב.

<שבתאי צור: בנושא הזה, זה לא פעם ראשונה.

<שבתאי צור: גם אני 30 שנה בעיריית אשקלון, קדנציה שמינית - -

משה גפני: אתה רוצה שנחליף?

<שבתאי צור: לא, לא, ברוך השם.

<שבתאי צור: מה שאני רוצה להגיד בראשית דברי הוא שהנושא הזה, מדי שנה בשנה, כל פתיחת קדנציה חדשה מעלים את זה, מורידים את זה, ואני שואל מה השתנה למשל בעיר אשקלון.

<שבתאי צור: השנה דווקא, למה צריך להגדיל את התקציב?

<שבתאי צור: להיפך, המצב יותר קשה.

<שבתאי צור: קודם כל, התקציב של 2015 אישרנו.

<שבתאי צור: אני מבין, הסברת עכשיו בנימוקים למה זה - -

משה גפני: לא, אני לא הצדקתי את ההעלאה.

משה גפני: אני רק אמרתי מה הדבר הטכני.

<שבתאי צור: - - רשויות מקומיות, שנת 2015 – אושרו.

<שבתאי צור: אי אפשר לבוא עכשיו בשביל מועצה דתית, לכנס ועדת כספים.

<שבתאי צור: 2.

<שבתאי צור: מצב סוציואקונומי 5 נשאר 5 לגבי אשקלון.

<שבתאי צור: המצב הביטחוני - שבעה קילומטר דרומית לאשקלון קרוב לעזה - נשאר אותו דבר.

<שבתאי צור: להיפך, קיבלנו תוספות.

<שבתאי צור: מה התוספות?

<שבתאי צור: לגבי שינוי מדיניות של הממשלה בנושא הסכם שכר 2016, אנחנו גדלים בהוצאות.

<שבתאי צור: לכן, אין שום סיבה היום לבוא ולבקש את השינוי הזה.

משה גפני: יפה.

משה גפני: הסברת יפה.

משה גפני: משרד האוצר, מי אחראי על אמות המידה האלה?

<מעיין נשר: אנחנו באנו שלושתנו יחד – מעיין, אפרת מהלשכה המשפטית ויובל.

<מעיין נשר: כולנו תומכים במצב - -

משה גפני: אתם הכנתם את אמות המידה האלה?

<מעיין נשר: ביחד עם המשרד לשירותי דת.

<מעיין נשר: ברור.

<מעיין נשר: ועדה משותפת.

משה גפני: אתם יחד עם משרד הדתות הכנתם את אמות המידה?

<מעיין נשר: ויחד עם משרד הפנים.

<מעיין נשר: ועדה משותפת.

משה גפני: בסדר, אני מאד מכבד את כולם.

משה גפני: השאלה המרכזית שנשאלת, שיש פה כמה שאלות - האם נתתם את דעתכם על כך? א.

משה גפני: שזה לא יהיה רק במשרד הדתות, שזה יהיה גם במשרד התחבורה, משרד החינוך, שכל אמות המידה האלה יהיו בכל המשרדים.

משה גפני: זאת השאלה אחת שנשאלה.

משה גפני: אני זוכר ששאלתי את זה, ואז נדמה לי שראובן קוגן – אני לא זוכר.

משה גפני: מישהו התחייב כאן ממשרד האוצר, אחד מהסגנים של הממונה על התקציבים, שלקראת השנה הבאה - זה היה ב-2011, לקראת השנה הבאה יביאו אמות מידה על הכל.

משה גפני: אז זאת שאלה אחת.

משה גפני: שאלה שניה – אני דרשתי לבחון את כל העניין הזה של אמות המידה ולא רק לפי מצב סוציואקונומי.

משה גפני: לבחון את כל הנושא הזה אם אנחנו מדברים פרטנית על שירותי הדת, יכולה להיות התמרמרות רבה בקרב מקומות מסוימים או רשויות מסוימות שלא נבחן הכל.

משה גפני: השאלה שנשאלה קודם לגבי הנושא של הסוציואקונומי, שלמה רק זה נמדד על פי מצב התושבים – ככה אנחנו בוחנים, גם המשרדים וגם ועדת הכספים, אפילו שיש שאלות על המצב הזה.

משה גפני: אבל ביקשתי לבחון את זה, האם נבחן במשרד האוצר?

משה גפני: הדבר שלישי והאחרון, לפני שאנחנו מרימים יד להצביע על זה – אני מתקשה לעמוד בפני ראשי רשויות וגזברים שאני אומר להם: עכשיו, אחרי שאישרתם תקציב, זה בסדר, מבחינה חוקית זה בסדר.

משה גפני: זה פועל מכוח האינרציה.

משה גפני: הרי התשובה שלך תהיה: לא היה תקציב מאושר למדינה, וזה נכון.

משה גפני: אבל כשלא היה תקציב מאושר למדינה, אתם צריכים לקחת גם את הדבר הזה בחשבון.

משה גפני: בואו נשאיר קודם את מה שהיה ב-2015, ולא שאני אומר שזאת עמדתי.

משה גפני: - -

<שבתאי צור: כל הכבוד.

משה גפני: - - אני שואל האם אתם לא לוקחים בחשבון את העניין הזה – בא נמשיך את מה שהיה קודם ונדבר על העתיד בהקשר לשלושת השאלות האלה.

משה גפני: מעיין בבקשה.

<מעיין נשר: אז אני אתחיל ואתן לחברי להרחיב.

<מעיין נשר: אז ככה: לגבי השאלה הראשונה שלך – אנחנו פה צוות שאחראי על משרד השיכון ומשרד הדתות.

<מעיין נשר: אנחנו לא מטפלים במשרדי הפנים, תחבורה וחינוך.

<מעיין נשר: אני בטוחה שאתה מכיר את המאמצים שלנו, במשרד האוצר.

<מעיין נשר: אנחנו לא קוראים לזה "להחיל אמות מידה דומות" על תקציב הרשויות גם בשאר התחומים אלא מה שנקרא "תקצוב דיפרנציאלי".

<מעיין נשר: אז כמובן שמשרד האוצר מקדם את זה ודוחף את זה גם בתחומים האחרים, ונמצא בדיאלוג עם המרכז לשלטון מקומי - -

משה גפני: חמש שנים.

משה גפני: חמש שנים, היתה התחייבות שלכם.

<מעיין נשר: זה ברור שאנחנו רוצים אבל זה משהו שמאד קשה להביא אותו.

<מעיין נשר: אני לא יכולה הפעם להתחייב בפניכם - -

משה גפני: אז למה הכי קל זה משרד הדתות?

<מעיין נשר: - - אבל אנחנו בהחלט נביא בפני חברינו באגף את הנכונות והרצון שלך, שזה מה - - -

משה גפני: שאלה שנייה, הבנתי.

מיקי רוזנטל: - - -

<שבתאי צור: אדוני היושב ראש, העלינו גם את הארנונה גם - - -

משה גפני: רגע, אחרי שלא התחלפת אתי, עכשיו אני היושב ראש.

<מעיין נשר: אנחנו ניקח את זה לתשומת לבנו בתקציבי - -

משה גפני: לא, לפני שתיקחו לתשומת לבכם.

משה גפני: אני אסכם, לא את.

משה גפני: הלאה.

<מעיין נשר: לגבי הסוציו – אז אתה אומר למה סוציו?

<מעיין נשר: הסוציו - -

משה גפני: לא רק סוציו.

משה גפני: אמרתי סוציו אבל לא רק.

משה גפני: יש עוד אמות מידה: מצב ביטחוני וכולי.

<מעיין נשר: - - קיבלתם את המכתב שבעצם מראה את אמות המידה לפיהן נקבע המודל הזה.

<מעיין נשר: בעינינו זה מאד מקצועי, וניסינו לתת מענה לכמה שיותר פרמטרים.

<מעיין נשר: הסוציו הוא רק אחד מהם.

<מעיין נשר: יש פה את גודל הרשות, יש פה את האיתנות של הרשות, שזה בהחלט מלמד על מצבה הכלכלי של הרשות ולא של התושבים ברשות.

<מעיין נשר: יש בה את הנושא של כמה שירותי דת היא נזקקת להם.

<מעיין נשר: זאת אומרת שהדברים האלה נלקחו בחשבון.

<מעיין נשר: לא רק הסוציו, הוא רק אחד מהגורמים.

<מעיין נשר: אני אבקש שאפרת תרחיב בנושא.

<מעיין נשר: לגבי הנושא של - בעצם תקציב 2015 שכבר הסתיים והרשויות - -

משה גפני: איפה יש בקריטריונים האיתנות של הרשות?

משה גפני: אני לא מוצא.

<מעיין נשר: הרשות המקומית המקבלת מענק על פי מודל גדיש – זה מענק איזון וזה בעצם מלמד על חוזקה הכלכלי.

<קריאות: זה לא בהכרח.

<קריאות: - - -

משה גפני: לא חשוב.

מיקי רוזנטל: אגב, מה שנאמר עכשיו, זה מראה כמה שזה לא רציני.

<שבתאי צור: היא לא מבינה כלום.

משה גפני: לא, לא, אני לא מסכים.

מיקי לוי: חברים, אלה פקידי אוצר, לא מדברים אליהם ככה.

יצחק וקנין: אין לך שום רשות לדבר אתה ככה.

יצחק וקנין: לא מדברים אליהם ככה.

יצחק וקנין: לא פוגעים בפקידי האוצר.

יצחק וקנין: אתה רוצה שאני אגיד לך אותו דבר?

<מעיין נשר: תודה רבה.

משה גפני: מעיין, יש את הנושא של מענק גדיש, יש את הנושא של הסוציואקונומי, זה בסדר.

משה גפני: אבל אין איתנות.

משה גפני: יש רשות שנמצאת לפי גדיש במצב מסוים אבל מצבה הכלכלי הוא יותר קשה או יותר טוב.

<מעיין נשר: אנחנו חושבים שזה מאיזה שהוא פרוקסי - -

משה גפני: בסדר, הבנתי את התשובה.

<מעיין נשר: תן לי לסיים את המשפט: אבל אנחנו בהחלט ניקח לתשומת ליבנו את הבקשה שבעצם נתחשב יותר באיתנות של הרשות, וגם ההערה של חבר הכנסת שטרן על ההכנסות העצמיות מאחר והוועדה הזאת יכולה להחליט כל שנה מחדש על הקריטריונים, בקריטריונים של 2016 אנחנו ניקח לתשומת ליבנו את הבקשות האלה - -

משה גפני: השאלה השלישית.

<מעיין נשר: השאלה השלישית, וזאת השאלה עם התשובה הקשה ביותר: כמובן שאמרת את זה - לפי החוק אנחנו בסדר.

<מעיין נשר: אנחנו היינו אמורים לבוא לפה בתוך 90 יום אחרי אישור התקציב, וזה מה שאנחנו עושים עכשיו.

<מעיין נשר: אתה צודק שיש פה בעיה שהרשויות המקומיות כבר הוציאו את התקציב שלהן ל-2015, ובעצם יש איזה שהוא קושי טכני, לא מהותי, בלבוא ולהגיד עכשיו להם: שיעור ההשתתפות שלכם משתנה.

<מעיין נשר: אבל הרשויות - -

מיקי רוזנטל: למה זה טכני?

מיקי רוזנטל: זה דבר מהותי.

נורית קורן: מהותי ביותר.

נורית קורן: אצל משרד האוצר הכל טכני.

מיקי רוזנטל: אני אולי לא הבנתי.

מיקי רוזנטל: אתה יודע, אני מוגבל.

משה גפני: בגלל הליבה.

<מעיין נשר: אני רוצה שאפרת תרחיב בנושא הזה.

משה גפני: בבקשה.

<אפרת נחלון: אני מהלשכה המשפטית באוצר.

<אפרת נחלון: מה שקורה זה ככה: חוק שירותי הדת, התיקון שנעשה - -

משה גפני: שניה, אני לא רואה שאני מגיע להצבעה עם הנושא הזה.

משה גפני: לא מעניין אותי הנושא המשפטי.

משה גפני: אני לא למדתי משפטים.

משה גפני: אמרתי שמבחינת החוק אין טענות אליכם, לאף אחד, לא למשרד הדתות, לא למשרד האוצר ולא למשרד הפנים.

משה גפני: נגזרה התופעה הזאת של התקציב, אתם באים בזמן, הכל בסדר.

משה גפני: אני שאלתי שאלה, אני לא בטוח שהיא משפטית בכלל.

משה גפני: שאלתי שאלה: יש רשויות שבמהלך 2015 הם אישרו את תקציבן, והם קבעו על פי מה שהיה ב-2014.

משה גפני: וב-2014, לא משפטית.

משה גפני: משפטית את יכולה לקבוע עכשיו אמות מידה שהם יתנו לא רק 75%, שיתנו 100%.

משה גפני: את יכולה לקבוע.

משה גפני: השאלה שלי – אנחנו צריכים לאשר את זה, אנחנו אנשי ציבור.

משה גפני: מה אנחנו אומרים לגזבר של עיריית אשדוד?

משה גפני: מה אנחנו אומרים לו? - -

<פיני קבלו: מי יגן עליו בחיוב אישי אחר כך?

<קריאות: - - -

משה גפני: אני מציע, פיני, שתחפשו יושב ראש אחר שיגן עליכם פחות.

משה גפני: תשובה.

משה גפני: יכולה לענות על זה גם יועצת משפטית אבל השאלה היא ציבורית.

<אפרת נחלון: אני מבינה אבל הנושא המשפטי חשוב כי ברגע שהמצב המשפטי מאד מאד ברור, וסעיף 11ד רבתי לחוק שירותי הדת אומר במפורש שמדובר בשיטה הזאת של ה-1 חלקי 12 מהשנה הקודמת שזה רק מקדמה וזה רק עד פרסום הודעה ברשומות, ולפי סעיף 11ב רבתי יש עוד זמן לפרסם את הרשומות, רשות מקומית צריכה להיערך לדבר הזה.

<אפרת נחלון: לכן, הקושי הפרקטי שהוצג פה כנראה נובע מהעובדה שרשויות מקומיות לא נערכו והקצו איזה שהוא תקציב תוך הבנה שהמצב המשפטי מאפשר את זה.

מיקי רוזנטל: את נשארת בעניינים הפורמליסטים ומדברים אתך על העניין העקרוני.

<אפרת נחלון: אז תכף אני מגיע לעניין העקרוני.

משה גפני: כן, גברת אפרת.

<אפרת נחלון: אז מכל העניין העקרוני, אני אשאל אתכם בחזרה מה האופציה האחרת שעומדת - -

משה גפני: לא, לא, רק רגע.

משה גפני: אני מאד מכבד את עמדתך, את לא על תקן של שואלת שאלות.

משה גפני: את השאלות אנחנו עכשיו שואלים.

משה גפני: אתם פעלתם על פי החוק, הכל בסדר.

משה גפני: אנחנו צריכים להחליט עכשיו ציבורית האם אנחנו אומרים לגזבר בעיריית אשקלון – שילמת לפי מה שהיה ב-2014, 2013, 2012, 2011, אבל עכשיו, בינואר 2016, אנחנו מחייבים אותך לשלם על ינואר 2015 75%.

משה גפני: זאת שאלה ציבורית.

משה גפני: בבקשה נורית.

נורית קורן: בוקר טוב לכולם.

נורית קורן: אני מתנצלת שאנחנו צריכים להיקלע לדיון הזה.

נורית קורן: פשוט לא נראה לי שהאוצר, עם כל הכבוד, להטיל הכל על הרשויות ובסוף לא נשאר כלום.

נורית קורן: הם צריכים לשלם גם על נגישות, שלא מעבירים להם תקציב, גם על שירותי דת, והדבר החמור בעיניי שמתנהל פה עכשיו זה שאתם יודעים בפירוש שהעיריות יסתמכו על מה שהיה ב-2014, הן אישרו כבר את התקציב ואתם פשוט מעלים פה בצורה שרירותית.

נורית קורן: אני חושבת שגם צריך לשים לב לדברים האלה של כמה הרשות יכולה לשלם מכיסה.

נורית קורן: בסוף מי משלם?

נורית קורן: האזרח הקטן.

נורית קורן: משרד הפנים יאשר להעלות את הארנונה כדי לשים עוד עודף גם לנגישות שהעיריות עושות ובוכות שאין מי שישלם את זה.

נורית קורן: עכשיו גם את שירותי הדת, ולהגדיל את זה בכאלה פערים, זה נראה לי פשוט נורא.

נורית קורן: אם אנחנו מצביעים היום, אני מודיעה לאדוני היושב ראש שאני מתנגדת.

משה גפני: אוקי.

משה גפני: עודד בקצרה בבקשה.

עודד פורר: אני מדבר גם בשם חברי באופוזיציה, אנחנו מצטרפים - -

משה גפני: אין פה אופוזיציה או קואליציה.

עודד פורר: אני אומר שאנחנו מצטרפים גם למה שאמרת אבל אני חושב שהעניין הזה, ויסלחו לי החברים הנכבדים ממשרד האוצר, זה עוד סימפטום לניתוק שיש לשלטון המרכזי מהשלטון המקומי.

עודד פורר: פשוט ניתוק מוחלט.

עודד פורר: השלטון המקומי אישר את תקציבו, ואם הוא לא היה מאשר את תקציבו הרשות היתה מתפזרת, אם תוך שלושה חודשים לא היה.

עודד פורר: הוא אישר את תקציבו בזמן, עשה תקציב ל-2015 ובאים אליו היום ואומרים לו: עכשיו זה רטרואקטיבי.

עודד פורר: אני אומר לך שזה לא קורה רק פה.

עודד פורר: זה קורה בעוד מקומות ותחומים של תמיכות שפתאום משנים את הקריטריונים שנה אחורה ואומרים לרשות: תסתדרי.

משה גפני: עודד תודה.

<חדוה יחזקאלי: אנחנו גם רוצים להגיד כמה דברים.

עודד פורר: - - בעניין הקריטריונים יש המון הערות אבל אני לא חושב שיש עניין לדון בהן עכשיו כי זה לא רלוונטי.

עודד פורר: לדעתי לא צריך לאשר אותן על הסף.

<עודד פלוס: אני רוצה לגעת בכל הנקודות שנאמרו פה - -

<חדוה יחזקאלי: רגע, אבל לא סיימנו, אנחנו גם רוצים להגיד כמה משפטים, כבוד יושב ראש הוועדה.

משה גפני: נתתי למנכ"ל משרד הדתות.

משה גפני: אני אאפשר לך ממש בדקה.

<חדוה יחזקאלי: בדקה.

משה גפני: רגע, אבל נתתי למנכ"ל.

<עודד פלוס: ממש בנקודות: קודם כל, התושבים הם התושבים שלהם ולא שלי.

<עודד פלוס: ואני בתור משלם ארנונה זכאי לשירותי דת כמו שאני זכאי לשירותים אחרים מהרשות המקומית.

<עודד פלוס: דבר שני - -

עודד פורר: אז למה צריך את משרד הדתות?

<עודד פלוס: משרד הדתות הוא גורם שמתקצב, הוא גורם שמסייע.

<דודי אריאלי: - - - לא צריך אותך.

<דודי אריאלי: אנחנו ניתן בלעדיכם.

<דודי אריאלי: אם אתה אומר שהרשויות הן אלה שנותנות את כל שירותי הדת - -

משה גפני: אני מציע גם שמשרד האוצר יתקצב גם את התרבות והספורט.

משה גפני: למה צריך את המשרד?

משה גפני: נבטל גם את משרד החינוך.

עודד פורר: אם משרד התרבות והספורט יבוא ויגיד אני לא אחראי על זה, נגמר הסיפור.

<עודד פלוס: אני חוזר עוד פעם על הדברים שנאמרו פה: באמת בשנה רגילה אנחנו אמורים לאשר את תקציב המועצות הדתיות, וככה זה יהיה ב-2016, כדי שתדעו כמה שיותר מוקדם גובה התקציב.

<עודד פלוס: דבר שלישי – אין לנו בעיה לשבת לדבר עם מרכז השלטון המקומי, דווקא עם מרכז השלטון המקומי, שהוא רואה את הראיה הרוחבית ולא מייצג רק את הרשויות הגדולות.

<עודד פלוס: בגדול, סכומי ההשתתפות לא השתנו כמעט.

<עודד פלוס: בקרית טבעון, למשל, שדיבר פה ראש המועצה, שילמת בשנה שעברה 493 והשנה אתה משלם 496.

<עודד פלוס: זה הכל.

<דודי אריאלי: אני לא דיברתי - - -

משה גפני: לא, אני לא מסכים.

משה גפני: אני לא אתן לך לדבר.

<עודד פלוס: - - ברור שכל החרגה, אם אנחנו נעשה החרגה וניקח רשויות מקומיות ונוציא אותן, אנחנו מגלגלים את כל הסכום הזה, את ה-5.5 מיליון שקל על הרשויות החלשות, שזה יהיה ברור.

<דודי אריאלי: תגלגלו את זה על המדינה.

<עודד פלוס: עכשיו, לגבי אשקלון – אני לא רוצה לגעת נקודתית אבל המצב הביטחוני אמנם לא התרחקתם מעזה אבל המצב הביטחוני הוטב, ומה שהיה בשנה שעברה לא רלוונטי השנה.

<עודד פלוס: אני גם לא רוצה להיכנס לכל מיני הוצאות שאתם מוציאים לדברים מסוימים שיכול להיות שהיה אפשר להרים גבה לגביהם, אני לא רוצה לגעת.

<עודד פלוס: נקודה נוספת לגבי הנושא של העיתוי – כל המועצות המקומיות, ואני אומר את זה בתור אחד שבא ממועצות מקומיות.

<עודד פלוס: נכון שהם אמורים לאשר את התקציב בסוף 2014 אבל כל הרשויות המקומיות במהלך שנת הכספים מביאות תיקונים לתקציב, לעתים גם ביום האחרון של השנה.

<עודד פלוס: אפשר לעשות גם תיקונים ב-2016, להוסיף תקציב.

<עודד פלוס: נקודה אחרונה לגבי השאלה של הקורלציה בין החוזק לבין התבחינים שאנחנו מדברים עליהם: יש פה שני דברים בתוך התבחינים: 1.

<עודד פלוס: זה הנושא של מענק האיזון.

<עודד פלוס: מענק האיזון במפורש מתחשב במצבה הכספי של הרשות.

<עודד פלוס: רשות מקומית חזקה לא מקבלת מענק איזון.

<דודי אריאלי: זה לא נכון מה שאתה אומר.

<דודי אריאלי: תיפגש אתנו...

<עודד פלוס: סליחה, אני מבין בשלטון מקומי.

<עודד פלוס: 30 שנה אני בשלטון מקומי, אל תגיד שאני לא מבין.

משה גפני: עודד, אתה רוצה לסיים את דבריך?

<עודד פלוס: נקודה אחרונה זה נושא של אחוז ההשתתפות בתקציב.

<עודד פלוס: ככל שהרשות המקומית, זה גם פרמטר, היא יותר חזקה, שיעור ההשתתפות שלה בתקציב המועצה הדתית הוא יותר נמוך.

משה גפני: תודה רבה.

<חדוה יחזקאלי: אני רוצה לומר משהו: רציתי לדבר על האווירה המפויסת פה.

<חדוה יחזקאלי: אדוני היושב ראש, אני רוצה להגיד לך שאני באה מהעיר חדרה.

<חדוה יחזקאלי: זו עיר קולטת עליה, זו עיר שקיבלה 300 מיליון שקל גירעון, זו עיר שמשלמת שבעה מיליון שקל עבור הסעות לחינוך מיוחד.

<חדוה יחזקאלי: זו עיר שרק עכשיו סגרתם את הסכם השכר עם האוצר וההסתדרות, והמשמעות הכספית היא 2.5 מיליון שקל שאנחנו נשלם.

<חדוה יחזקאלי: אנחנו לא מתווכים של אף אחד.

<חדוה יחזקאלי: - -

משה גפני: תודה.

<חדוה יחזקאלי: - - לא.

<חדוה יחזקאלי: אתם העליתם לעצמכם את השכר עכשיו, ואתם חושבים איזה שיפוי יש למשרד האוצר?

<חדוה יחזקאלי: אנחנו הולכים עכשיו לתושבים - -

משה גפני: תודה רבה.

<חדוה יחזקאלי: מה תודה רבה?

<חדוה יחזקאלי: איזה תודה רבה?

<חדוה יחזקאלי: איזה התייחסות זו?

<חדוה יחזקאלי: אני רוצה שתתייחסו לדברים שלנו קצת בכובד ראש.

<חדוה יחזקאלי: רשות מקומית זה לא פרה חולבת - -

משה גפני: תודה רבה.

משה גפני: אני מבקש לשבת.

<חדוה יחזקאלי: מה זה?

<חדוה יחזקאלי: איזו מי אווירה מפויסת יש פה?

<חדוה יחזקאלי: אני מבקשת - -

משה גפני: את רוצה שאני אתחיל לדבר על עיריית חדרה?

משה גפני: אני מכיר אותה.

<חדוה יחזקאלי: אני רוצה שתדבר עם גזבר העירייה של חדרה, ותגיד לו שישלם 60% ולא 75% - -

משה גפני: תודה רבה.

משה גפני: אני מבקש לשבת.

משה גפני: אני מבקש להפסיק.

<חדוה יחזקאלי: - - - אתם השתגעתם?

<חדוה יחזקאלי: שלושה וחצי מיליון.

<חדוה יחזקאלי: איפה נשמע דבר כזה?

<חדוה יחזקאלי: שמעתי אותך.

משה גפני: אני מבקש להוציא אותה.

משה גפני: תוציא אותה בבקשה.

<דוברת עיריית קרית אונו: עיריית קרית אונו סוציואקונומי 8 והיא לא רשות איתנה.

<דוברת עיריית קרית אונו: - - - אמנם אין לנו מענק משרד הפנים, רשות איתנה משלמים 75%.

<דוברת עיריית קרית אונו: אין שום סיבה שהאוכלוסייה שלנו - - -

משה גפני: עזוב, היא יכולה להישאר, היא עכשיו בשקט.

<דוברת עיריית קרית אונו: - - אחוז שולי מתוך האוכלוסייה היא אוכלוסייה דתית, ואנחנו יכולים להסתפק במחלקה - - - והרבה פחות תקציבים.

משה גפני: תודה רבה.

משה גפני: רבותי, אני לא ממשיך את הדיון, אני מצטער.

משה גפני: אני מבקש ממשרד האוצר ומשרד הדתות ומשרד הפנים.

משה גפני: אני אמשיך את הישיבה בשבוע הבא כנראה.

משה גפני: אנחנו לא יכולים לאשר דבר כזה.

משה גפני: מותר למשרד האוצר להביא 5.5 מיליון שקל או סכום דומה כאשר יש מצב שבו אנחנו פוגעים ברשויות מקומיות.

משה גפני: אני רוצה תשובה - -

נורית קורן: אנחנו פוגעים באזרחים, לא ברשויות.

משה גפני: אני רוצה תשובות על השאלות, לא שימת לב.

משה גפני: אני רוצה לוחות זמנים.

משה גפני: מתי משרד האוצר מתכוון לעשות את אמות המידה האלה לגבי הדברים האחרים כמו חינוך, רווחה, תחבורה.

משה גפני: אני עכשיו בתחילת הקדנציה, זה לא כמו שהיה בפעם הקודמת שאחרי זה היה בחירות ואתם עשיתם מה שאתם רוצים.

משה גפני: היום אני הולך לעקוב אחרי העניין הזה.

משה גפני: לא תבודדו את שירותי הדת מהחינוך, הרווחה, התחבורה וכל האחרים.

משה גפני: לא יהיה אמות מידה שאנחנו נדון פה על הנושא של הדת, ויתחיל דיון עם אלעזר שטרן האם צריך את זה או לא צריך את זה.

משה גפני: זה לא עומד לדיון, אני רוצה תשובות.

משה גפני: אני יודע שאי אפשר לקבל החלטה מיד.

משה גפני: אני רוצה תשובה לגבי הנושא של התקציב עכשיו.

משה גפני: אני רוצה תשובה לגבי הנושא של אמות המידה.

משה גפני: אני רוצה תשובה לגבי איפה נקבעו אמות המידה האלה, אני לא מצאתי את מה שאמרת.

משה גפני: אני אמשיך את הדיון בעניין הזה - -

מיקי לוי: גם על הרטרואקטיבי אדוני.

משה גפני: אמרתי שאמשיך את הדיון בשבוע הבא, בעזרת השם כנראה, בלי נדר.

משה גפני: אני מקווה ביום רביעי להמשיך את הדיון, ואני רוצה עד יום רביעי הבא - -

מיקי רוזנטל: את התשובות אפשר לקבל לפני?

מיקי רוזנטל: כי אחרת מה?

מיקי רוזנטל: נבוא לדיון...

מיקי רוזנטל: לפחות יום לפני.

משה גפני: אני מבקש להביא גם את תקציב 2016.

משה גפני: אי אפשר שנקיים דיון היום - -

<קריאה: עוד שבוע לא נצליח להביא את זה.

נורית קורן: עוד שבועיים.

משה גפני: לא תצליחו, אז שבוע אחרי.

משה גפני: אני אמשיך את הדיון בעזרת השם בשבוע הבא.

משה גפני: אנחנו נודיע לכם על כך.

משה גפני: תודה רבה.

<אפרת נחלון: אדוני היושב ראש, אפשר משפט אחרון?

<אפרת נחלון: לגבי הנושא של תוספת תקציבית כחלק מאישור הקריטריונים, אני רוצה להפנות לסעיף 11ב(א)(1) שאומר שכשמאשרים את הקריטריונים השינוי לא יביא לחריגה מסכום ההשתתפות של הממשלה בהוצאות התקציב של כלל המועצות באותה שנת כספים, כאמור בסעיף 11א(א), שזה סעיף שמדבר על מה שנקבע בחוק התקציב השנתי.

משה גפני: בסדר, אז התשובה שלילית.

משה גפני: אבל את מדברת אתי, עם כל הכבוד.

משה גפני: גם כשהיה החוק הזה הביאו עוד כסף.

<אפרת נחלון: אנחנו ידענו על זה רק בדיעבד, אנחנו באמת חושבים שזה מנוגד לחוק.

משה גפני: אני מודה לך.

משה גפני: לא נאשר כלום והכל יהיה 60-40.

משה גפני: תודה רבה.

משה גפני: הישיבה נעולה.